

**REPUBLIKA HRVATSKA**

**OPĆINSKO IZBORNO POVJERENSTVO**

 **OPĆINE MATULJI**

**KLASA:** **013-01/21-01/0001**

**URBROJ: 2156-04-03/1-21-0006**

**Matulji, 13.08.2021.**

Na osnovi članka 126. stavka 5. Zakona o lokalnim izborima („Narodne novine“, broj 144/12, 121/16, 98/19, 42/20 i 37/21), članka 42. stavka 2. podstavka 1. i 56. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19, dalje: Zakon o financiranju) te Odluke Vlade Republike Hrvatske o visini naknade troškova izborne promidžbe za izbor općinskih načelnika, gradonačelnika i župana te njihovih zamjenika i za izbor zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda („Narodne novine“, broj 41/21) Općinsko izborno povjerenstvo Općine Matulji 10. kolovoza 2021., donijelo je

**ODLUKU**

**o pravu na naknadu i visini naknade troškova izborne promidžbe**

**na izboru načelnika i zamjenika načelnika Općine Matulji 2021.**

**I.**

Ovom Odlukom utvrđuje se pravo na naknadu i visina naknade troškova izborne promidžbe iz proračuna Općine Matulji kandidatima na izboru načelnika i zamjenika načelnika održanim u svibnju 2021. (dalje: izbori).

**II.**

Pravo na naknadu troškova iz točke I. ove Odluke, imaju kandidati koji su u skladu s Rezultatima izbora općinskog načelnika i zamjenika općinskog načelnika Općine Matulji (KLASA: 023-01/21-01/0003, URBROJ: 2156/04-03-1-21-0038 od 16. svibnja 2021.) i Konačnih rezultata drugog kruga glasovanja za izbor općinskog načelnika i zamjenika općinskog načelnika Općine Matulji provedenog 30. svibnja 2021. (KLASA: 023-01/21-01/0003, URBROJ: 2156/04-03-01/21-0060 od 4. lipnja 2021.) dobili najmanje 10% važećih glasova birača od ukupnog broja birača koji su izašli na izbore.

Naknada troškova izborne promidžbe kandidatima iz stavka 1. ove točke određuje se razmjerno dobivenim glasovima, a visina naknade za najveći broj glasova kandidatu na izborima za prvi izborni krug iznosi 25.000,00 kuna.

Naknada troškova izborne promidžbe u svakom narednom krugu izbora, raspoređuje se između kandidata na izborima koji su ušli u naredni krug izbora, razmjerno dobivenim glasovima, prema konačnim rezultatima izbora, a visina naknade za veći broj dobivenih glasova kandidata u svakom narednom krugu izbora određuje se u iznosu od 20% od iznosa naknade određenog u stavku 1. ove točke, dakle u iznosi od 5.000,00 kuna.

Naknada troškova izborne promidžbe ne smije se isplatiti kandidatima iz stavka 1. ove točke u iznosu većem od ostvarenih troškova izborne promidžbe utvrđenom u Izvješću Državnog izbornog povjerenstva Republike Hrvatske o provedenom nadzoru financiranja izborne promidžbe na izborima načelnika i zamjenika načelnika Općine Matulji, KLASA: 013-06/21-06/29 URBROJ: 507-04/02-21-34 od 3. kolovoza 2021.

**III.**

U skladu s točkom II. ove Odluke pravo na naknadu troškova izborne promidžbe imaju sljedeći kandidati:

1. Kandidat: VEDRAN KINKELA

Kandidat za zamjenika: EDUARD BAĆIĆ

Predlagatelj: SOCIJALDEMOKRATSKA PARTIJA HRVATSKE – SDP

HRVATSKA STRANKA UMIROVLJENIKA - HSU

u iznosu od 25.000,00 kuna za prvi izborni krug i 5.000,00 kuna za drugi izborni krug, dakle u ukupnom iznosu od 30.000,00 kuna.

1. Kandidatkinja: ENI ŠEBALJ

Kandidat za zamjenika: ARSEN SUŠANJ

KANDIDATI GRUPE BIRAČA

u iznosu od 15.020,28 kuna za prvi izborni krug i 2.764,63 kuna za drugi izborni krug, dakle u ukupnom iznosu od 17.784,91 kuna.

1. Kandidatkinja: IVA LETINA

Kandidat za zamjenika: IGOR BARAK

Predlagatelj: HRVATSKA DEMOKRATSKA ZAJEDNICA - HDZ

u iznosu od 11.022,60 kuna za prvi izborni krug.

1. Kandidat: MLADEN PRENC

Kandidat za zamjenika: DARJAN BUKOVIĆ

Predlagatelj: PRIMORSKO GORANSKI SAVEZ – PGS

 AKCIJA MLADIH – AM

 UNIJA KVARNERA - UNIJA

u iznosu od 8.632,68 kuna za prvi izborni krug.

**IV.**

Naknada troškova izborne promidžbe isplaćuje se na poseban račun za financiranje izborne promidžbe kandidata za načelnika.

**V.**

Naknada troškova izborne promidžbe isplaćuje se iz proračuna Općine Matulji u roku od 15 dana od dana objave Izvješća iz točke II. stavka 2. ove Odluke.

**VI.**

Ova Odluka dostavlja se načelniku Općine Matulji na izvršenje.

**VII.**

Ova Odluka objavit će se na mrežnoj stranici Općine Matulji www.matulji.hr.

 ZAMJENIK PREDSJEDNICE

OPĆINSKOG IZBORNOG POVJERENSTVA

 OPĆINE MATULJI

 DANIJEL JERMAN

DOSTAVITI:

* Načelniku Općine Matulji
* Izbornim sudionicima iz točke III. ove Odluke na adrese elektroničke pošte navedene u obrascu OLN 1 ili 2
* Ministarstvo financija, pisarnica@mfin.hr
* Arhiva, ovdje